title: Direttiva tal-Kummissjoni 2004/88/KE tas- 7 ta' Settembru 2004 li temenda d-Direttiva tal-Kunsill 76/768/KEE, dwar prodotti kosmetiċi, għall-iskop li jiġi addattat l-Anness III tagħha għall-progress tekniku Test b’rilevanza għaż-ŻEE.

text:
               5.7.2006

               MT

               Il-Ġurnal Uffiċjali ta' l-Unjoni Ewropea

               118

         DIRETTIVA TAL-KUMMISSJONI 2004/88/KE
   tas-7 ta' Settembru 2004
   li temenda d-Direttiva tal-Kunsill 76/768/KEE, dwar prodotti kosmetiċi, għall-iskop li jiġi addattat l-Anness III tagħha għall-progress tekniku
   (Test b’rilevanza għaż-ŻEE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva tal-Kunsill 76/768/KEE tas-27 ta’ Lulju 1976 dwar l-approssimazzjoni tal-liġijiet ta’ l-Istati Membri rigward prodotti kosmetiċi (1), u b’mod partikolari l-Artikolu 8(2) tagħha,
   Wara li kkonsultat lill-Kumitat Xjentifiku dwar il-Prodotti Kosmetiċi u Prodotti Mhux ta’ l-Ikel maħsuba għall-Konsumaturi,
   Billi:

               (1)

               Minħabba li l-istima tar-riskju ma kinitx tlestiet skond ir-Regolament tal-Kunsill (KEE) 793/93 dwar l-evalwazzjoni u l-kontroll tar-riskji ta’ sustanzi eżistenti (2), il-perjodu ta’ l-inklużjoni fit-2 Parti ta’ l-Anness III tad-Direttiva 76/768/KEE għall-musk xylene u l-musk ketone ġie estiż sat-30 ta’ Settembru 2004.

               (2)

               Fit-8 ta’ Jannar 2004, il-Kumitat Xjentifiku dwar it-Tossiċità, l-Ekotossiċità u l-Ambjent addotta opinjoni dwar ir-riżultati ta’ l-istima tar-riskju tal-musk xylene u l-musk ketone li saret skond ir-Regolament (KEE) 793/93.

               (3)

               Il-Kumitat Xjentifiku dwar il-Prodotti Kosmetiċi u Prodotti Mhux ta’ l-Ikel (SCCNFP) ikkonferma li l-musk xylene jista’ jintuża b’sigurtà fil-prodotti kosmetiċi, minbarra l-prodotti tal-kura orali, sa konċentrazzjoni massima fil-prodott finali ta’ 1% fil-fwieħa fina, 0.4 % fl-eau de toilette u 0.03 % f’prodotti oħrajn u li l-musk ketone jista’ jintuża b’sigurtà fil-prodotti kosmetiċi, minbarra l-prodotti tal-kura orali, sa konċentrazzjoni massima fil-prodott finali ta’ 1.4 % fil-fwieħa fina, 0.56 % fl-eau de toilette u 0.042 % f’prodotti oħrajn.

               (4)

               Għalhekk huwa meħtieġ illi l-musk xylene u l-musk ketone jiġu inklużi fl-1 Parti ta’ l-Anness III tad-Direttiva 76/768/KEE filwaqt li r-reġistrazzjonijiet korrispondenti fit-2 Parti ta’ dak l-Anness għandhom jiġu mħassra.

               (5)

               Id-Direttiva 76/768/KEE għandha tiġi emendata f’dan is-sens.

               (6)

               Il-miżuri previsti f’din id-Direttiva huma skond l-opinjoni tal-Kumitat Permanenti dwar il-Prodotti Kosmetiċi,

         ADOTTAT DIN ID-DIRETTIVA:
   Artikolu 1
   L-Anness III tad-Direttiva 76/768/KEE huwa emendat skond l-Anness ta’ din id-Direttiva.
   Artikolu 2
   1.   L-Istati Membri għandhom iġibu fis-seħħ il-liġijiet, regolamenti u dispożizzjonijiet amministrattivi meħtieġa biex ikunu konformi ma’ din id-Direttiva sa mhux aktar tard mill-1 ta’ Ottubru 2004. Għandhom minnufih jikkomunikaw lill-Kummissjoni t-test ta’ dawk id-dispożizzjonijiet u tabella tal-korrelazzjoni bejn dawk id-dispożizzjonijiet u din id-Direttiva.
   Meta l-Istati Membri jaddottaw dawk id-dispożizzjonijiet, għandu jkun fihom riferenza għal din id-Direttiva jew ikunu akkumpanjati minn tali riferenza fl-okkażjoni tal-pubblikazzjoni uffiċjali tagħhom. L-Istati Membri għandhom jiddeterminaw kif għandha ssir tali riferenza.
   2.   L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenin tal-liġi nazzjonali li jaddottaw fil-qasam kopert minn din id-Direttiva.
   Artikolu 3
   Din id-Direttiva għandha tidħol fis-seħħ fit-tielet jum wara dik tal-pubblikazzjoni tagħha fil-Ġurnal Uffiċjali ta’ l-Unjoni Ewropea.
   Artikolu 4
   Din id-Direttiva hija indirizzata lill-Istati Membri.

      Magħmula f’Brussel, nhar is-7 ta' Settembru 2004.

            Għall-Kummissjoni

         Olli REHN

            Membru tal-Kummissjoni

      (1)  ĠU L 262, 27.9.1976, p. 169. Direttiva kif l-aħħar emendat bid-Direttiva 2003/83/KE (ĠU L 238, 25.9.2003, P.26).

      (2)  ĠU L 84, 5.4.1993, p. 1. Regolament kif l-aħħar emendat bir-Regolament (KE) Nru 1882/2003 (ĠU L 284, 31.10.2003, p. 1).

      ANNESS
      L-Anness III tad-Direttiva 76/768/KEE huwa emendat kif ġej:

                  1)

                  Fit-2 Parti, in-noti taħt in-numri ta’ riferenza 61 u 62 huma mħassra.

                  2)

                  Fl-1 Parti, dawn in-noti li ġejjin huma miżjuda bħala numri ta’ riferenza 96 u 97:

                              Numru ta’ Riferenza

                              Sustanza

                              Restrizzjonijiet

                              Kundizzjonijiet ta’ l-użu u twissijiet li għandhom ikunu stampati fuq it-tikketta

                              Qasam ta’ applikazzjoni u/jew użu

                              Konċentrazzjoni massima awtorizzata fil-prodott kosmetiku lest

                              Limitazzjonijiet u rekwiżiti oħrajn

                              a

                              b

                              c

                              d

                              e

                              f

                              “96

                                 Musk xylene (CAS Nru 81-15-2)

                              Il-prodotti kosmetiċi kollha, ħlief għall-prodotti tal-kura orali

                                          (a)

                                          1,0 % fil-fwieħa fina

                                          (b)

                                          0,4 % fl-eau de toilette

                                          (c)

                                          0,03 % f’prodotti oħrajn

                              97

                                 Musk ketone (CAS Nru 81-14-1)

                              Il-prodotti kosmetiċi kollha, ħlief għall-prodotti tal-kura orali

                                          (a)

                                          1,4 % fil-fwieħa fina

                                          (b)

                                          0,56 % fl-eau de toilette

                                          (c)

                                          0,042 % f’prodotti oħrajn”


title: Id-Direttiva Tal-Kunsill tal-11 tar Diċembru 1984 li temenda d-Direttivi 64/432/KEE u 72/461/KEE fir-rigward ta’ ċerti miżuri li jirrelataw għall-marda ta’ l-ilsien u tad-dwiefer u għall-marda vexxikolari tal-majjali

text:
Avviż Legali Importanti

|

31984L0643

Official Journal L 339 , 27/12/1984 P. 0027 - 0029 Finnish special edition: Chapter 3 Volume 18 P. 0083  Spanish special edition: Chapter 03 Volume 33 P. 0050  Swedish special edition: Chapter 3 Volume 18 P. 0083  Portuguese special edition Chapter 03 Volume 33 P. 0050

		Id-Direttiva Tal-Kunsilltal-11 tar Diċembru 1984li temenda d-Direttivi 64/432/KEE u 72/461/KEE fir-rigward ta’ ċerti miżuri li jirrelataw għall-marda ta’ l-ilsien u tad-dwiefer u għall-marda vexxikolari tal-majjali(84/643/KEE)IL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabbilixxi l-Komunità Ekonomika Ewropea, u b’mod partikolari l-Artikoli 43 u 100 tiegħu,Wara li kkunsidra l-proposta mill-Kummissjoni [1],Wara li kkunsidra l-opinjoni tal-Parlament Ewopew [2],Wara li kkunsidra l-opinjoni tal-Kumitat Ekonomiku u Soċjali [3],Billi d-Direttiva 64/432/KEE [4], kif l-aħħar emendata bid-Direttiva 83/646/KEE [5], tistabbilixxi l-kondizzjonijiet li għandhom jiġu sodisfatti, fir-rigward tas-saħħa, minn bhejjem u majjali ħajjin intiżi għall-kummerċ intra-Komunitarju;Billi l-Istati Membri fil-preżent japplikaw politiċi differenti fil-qasam tal-kontroll u l-prevenzjoni tal-marda ta’ l-ilsien u tad-dwiefer; billi huwa importanti li l-Istati Membri kollha jiġu pprovduti, mingħajr distinzjoni għall-politika tas-saħħa segwita, b’garanziji approprijati, li huma strettament neċessarji sa dak iż-żmien sa meta miżuri armoniżżati li jikkumbattu l-marda ta’ l-ilsien u tad-dwiefer jiġu implimentati;Billi ċerti garanziji li jistgħu jkunu meħtieġa fir-rigward tal-marda vexxikolari tal-majjali għandhom jinżammu fil-qafas tar-regoli applikabbli għall-kummerċ intra-Komunitarju ta’ majjali ħajjin,ADOTTA DIN ID-DIRETTIVA:L-Artikolu 1Id-Direttiva 64/432/KEE hija hawnhekk emendata kif ġej:1. Fl-Artikolu 3(3):- il-punt (a) huwa mħassar,- il-punti (b), (ċ), (d) u (e) jsiru l-punti (a), (b), (ċ) u (d) rispettivament.2. Fl-Artikolu 3(6):- il-punt (a) huwa mħassar,- il-punti (b) u (ċ) isiru l-punti (a) u (b) rispettivament.3. Fit-tielet sentenza ta’ l-Artikolu 3(7)(ċ) il-frażi "il-paragrafu 3(b) u (ċ)" hija sostitwita bil- "paragrafu 3 (a) u (b)".4. L-Artikolu 4(a) u (b) huwa sostitwit b’ li ġej:"L-Artikolu 4aFir-rigward tal-garanziji addizzjonali li jistgħu jkunu meħtieġa fir-rigward tal-marda ta’ l-ilsien u tad-dwiefer u l-marda vexxikolari tal-majjali, ir-regoli li ġejjin għandhom japplikaw:1. L-Istati Membri li kienu liberi mill-marda ta’ l-ilsien u tad-dwiefer għal mill-inqas sentejn, li ma jipprattikawx tilqim u li ma jippermettux jidħlu fit-territorju tagħhom annimali li ġew vaċċinati anqas minn sena qabel jistgħu jagħmlu l-introduzzjoni fit-territorju tagħhom ta’ bhejjem u majjali ħajjin soġġetti għall-kondizzjonijiet li ġejjin:A. meta l-annimali jiġu minn Stat Membru li jissodisfa l-istess kriterji, garanzija li ma ġewx imlaqqma kontra l-marda ta’ l-ilsien u tad-dwiefer;B. meta l-annimali jiġu minn Stat Membru li kien liberu mill-marda ta’ l-ilsien u tad-dwiefer għal mill-inqas sentejn, li jipprattika t-tilqim u li jippermetti annimali mlaqqma fit-territorju tiegħu:(a) garanzija li l-annimali ma ġewx imlaqqma kontra l-marda ta’ l-ilsien u tad-dwiefer;(b) garanzija li l-bhejjem irreaġixxew negattivament għat-test tal-virus ta’ l-ilsien u tad-dwiefer imwettaq permezz tal-metodu laryngo—pharyngealscrape (test probang);(ċ) garanzija li l-bhejjem u l-majjali rreaġixxew negattivament għal test seroloġiku mwettaq sabiex jintraċċa l-preżenza ta’ l-antibodies tal-marda ta’ l-ilsien u tad-dwiefer;(d) garanzija li l-bhejjem u l-majjali ġew iżolati fil-pajjiż ta’ l-esportazzjoni, jew f’ażjenda jew fi stazzjon tal-kwarentina, għal 14-il jum taħt is-sorveljanza ta’ veterinarju uffiċjali. F’din il-konnessjoni, l-ebda annimal li jinstab fl-ażjenda ta’ l-oriġini jew, skond il-każ, fl-istazzjon tal-kwarentina m’għandu jkun ġie vvaċċinat kontra l-marda ta’ l-ilsien u tad-dwiefer waqt il-21 jum qabel l-esportazzjoni u l-ebda annimal għajr dawk li jifformaw parti mill-kunsinna m’għandhom ikunu ġew introdotti fl-ażjenda jew fl-istazzjon ta’ kwarentina waqt dak l-istess perjodu;(e) it-tqegħid f’kwarentina għal perjodu ta’ 21 jum.Ċ. Meta l-annimali jiġu minn Stat Membru li ma kienx liberu mill-marda ta’ l-ilsien u tad-dwiefer għal mill-inqas sentejn:(a) il-garanziji msemmija fil-punt B, bl-eċċezzjoni ta’ kwarentina fl-ażjenda ta’ l-oriġini;(b) garanziji possibbli oħrajn li għandhom jiġu deċiżi skond il-proċedura stabbilita fl-Artikolu 12.2. L-Istati Membri li jipprattikaw it-tilqim u li jippermettu li annimali mlaqqma jidħlu fit-territorju tagħhom għandhom jagħmlu l-introduzzjoni fit-territorju tagħhom ta’ bhejjem ħajjin soġġett għall-kondizzjonijiet li ġejjin:(a) meta l-annimali jiġu minn Stat Membru li jissodisfa l-istess kriterji:(i) garanzija li l-bhejjem għat-tkabbir jew għall-produzzjoni li huma akbar minn erba’ xhur ġew imlaqqma mhux inqas minn 15-il jum u mhux aktar minn erba xhur qabel it-tagħbija kontra t-tipi A, O u Ċ tal-virus ta’ l-ilsien u tad-dwiefer, bl-użu ta’ vaċċin inattivat tal-virus approvat u kkontrollat mill-awtorità kompetenti tal-pajjiż ta’ l-esportazzjoni;(ii) garanzija li l-bhejjem għall-qatla li għandhom iktar minn erba’ xhur ġew imlaqqma mhux inqas minn 15-il jum u mhux aktar minn erba xhur qabel tgħabija kontra t-tipi A, O u Ċ tal-virus ta’ l-ilsien u tad-dwiefer, bl-użu ta’ vaċċin inattivat tal-virus approvat u kkontrollat mill-awtorità kompetenti tal-pajjiż ta’ l-esportazzjoni; madankollu, il-perjodu ta’ validità tal-vaċċin għandu jiġi estiż għal 12-il xahar fil-każ ta’ bhejjem re-vaċċinati fl-Istati Membri fejn dawn l-annimali huma vaċċinati kull sena u fejn huma maqtula sistematikament meta jkollhom il-marda ta’ l-ilsien u tad-dwiefer;(b) meta l-annimali jiġu minn Stat Membru li kien liberu mill-marda ta’ l-ilsien u tad-dwiefer għal mill-inqas sentejn, li ma jipprattikax it-tilqim u li ma jippermettix li jidħlu fit-territorju tiegħu annimali li ġew imlaqqma, garanzija li ma ġewx imlaqqma kontra l-marda ta’ l-ilsien u tad-dwiefer, mingħajr preġudizzju, madankollu, għall-annimali li possibbilment jiġu vaċċinati kontra l-marda ta’ l-ilsien u tad-dwiefer qabel ma jiġu introdotti fil-merħla li qed jintbagħtu fiha.3. L-Istati Membri msemmija fil-paragrafu 1 jistgħu wkoll, waqt li jikkonformaw mad-dispożizzjonijiet ġenerali għat-Trattat jagħmlu introduzzjoni fit-territorju tagħhom ta’ annimali ta’ l-ispeċi tal-majjali għat-tkabbir jew produzzjoni soġġetta għal reazzjoni negattiva għall-test sabiex tiġi intraċċata l-preżenza ta’ l-antibodies tal-marda vexxikolari tal-majjali mwettqa mhux aktar minn 30 jum qabel il-kunsinna.4. Meta t-testi msemmija f’dan l-Artikolu huma mwettqa fl-ażjenda, l-annimali li għandhom jintbagħtu għandhom jiġu iżolati minn annimali oħrajn sakemm jintbagħtu.Għall-iskopijiet ta’ dan l-Artikolu, Stat Membru għandu jibqa’ jiġi kkunsidrat bħala li kien liberu mill-marda ta’ l-ilsien u tad-dwiefer għal mill-inqas sentejn, anki jekk numru limitat ta’ tfaqqigħ tal-marda ġie rreġistrat fuq parti limitata tat-territorju tiegħu, bil-kundizzjoni li dan it-tfaqqigħ ġie eliminat f’perjodu ta’ inqas minn tliet xhur.Kull tliet snin u għall-ewwel darba tliet snin wara d-data li tidher fl-ewwel paragrafu ta’ l-Artikolu 2, il-Kunsill għandu, waqt li jaġixxi b’maġġoranza kkwalifikata fuq proposta mill-Kummissjoni, jirrevedi d-dispożizzjonijiet ta’ dan l-Artikolu. Din ir-revizjoni għandha ssir abbażi ta’ rapport mill-Kummissjoni li jkollu miegħu, jekk neċessarju, proposti."5. L-Artikolu 4ċ għandu jsir l-Artikolu 4b.6. Fl-ewwel sentenza ta’ l-Artikolu 5, "imsemmi fl-Artikolu 4a(2)";7. Fl-Artikolu 7(1):- il-punt A(a), "b’ deroga mill-Artikolu 3(3)(a) jew (6)(a)" huwa sostitwit b’ "b’ permezz ta’ deroga fl-Artikolu 4a(2)".- il-punt B(a),"b’ deroga mill-Artikolu 3(3)(a)" huwa sostitwit b’ "permezz ta’ deroga mill-Artikolu 4a(2)."L-Artikolu 2Is-subparagrafu li ġej huwa hawnhekk miżjud ma’ l-Artikolu 12 tad-Direttiva 72/461/KEE:"Madankollu, sabiex l-Irlanda u r-Renju Unit fir-rigward ta’ l-Irlanda ta’ fuq li jissostitwixxu għall-arranġamenti speċjali li japplikaw għalihom taħt l-Artikolu 13, ir-regoli ġenerali li jikkonċernaw il-marda ta’ l-ilsien u tad-dwiefer kif stabbiliti f’din id-Direttiva, iż-żewġ Stati Membri kkonċernati għandhom iġibu fis-seħħ il-miżuri neċessarji biex jikkonformaw magħhom sa mhux aktar tard mit-30 ta’ Settembru 1985."L-Artikolu 3L-Istati Membri għandhom iġibu fis-seħħ il-liġijiet, ir-regolamenti u d-dispożizzjonijiet amministrattivi neċessarji biex jikkonformaw mad-Direttiva mhux aktar tard mill-31 ta’ Diċembru 1984 u għandhom umbagħad jinformaw lill-Kummissjoni bihom.Madankollu, l-Irlanda u r-Renju Unit fir-rigward ta’ l-Irlanda ta’ fuq għandu jkollha sat-30 ta’ Settembru 1985 sabiex jikkonformaw magħhom. Sa dik id-data huma jkunu awtorizzati li jżommu r-regoli nazzjonali tagħhom fir-rigward ta’ l-importazzjoni fit-territorju tagħhom minn Stati Membri oħrajn ta’ annimali bovini għat-tkabbir, għall-ħażna u għall-qatla għal dak li għandu x’jaqsam mal-protezzjoni kontra l-marda ta’ l-ilsien u tad-dwiefer waqt li jikkonformaw mad-dispożizzjonijiet ġenerali tat-trattat.L-Artikolu 4Din id-Direttiva hija indirizzata lill-Istati Membri.Magħmul fi Brussel, fil-11 ta’ Diċembru 1984.Għall-KunsillIl-PresidentA. Deasy[1] ĠU C 122, tal-5.5.1984, p. 7.[2] ĠU C 172, tat-2.7.1984, p. 185.[3] ĠU C 248, tas-17.9.1984, p. 16.[4] ĠU C 121, tad-29.7.1964, p. 1977/64.[5] ĠU L 360, tat-23.12.1983, p. 44.--------------------------------------------------